Eng.sz.: R-1978/2000.
Dr. Kopári László
Irodavezető
7626 Pécs, Koller u. 7.
mobil   	00-36-20-4338163
mail:    	kopari@kopari.hu
web:    	www.kopari.hu
________________________________________________________________

TERMÉSZETI ÉLMÉNYEK, TRÓPUSI KALANDOK, ÉVVÉGI PIHENÉS
Costa Ricában
2026. december 9–22. (14 nap)

Esőerdők, vulkánok és gazdag élővilág Közép-Amerika egyik legkülönlegesebb 
országában, s mindez pazar szállásokkal és exkluzív élményekkel.

1. nap: Indulás Budapestről 06:30-kor, s utazás menetrendszerinti repülővel, átszállással, s érkezés 18:25-kor Costa Ricába, San José nemzetközi repülőterére, ahol helyi, angol nyelvű idegenvezető fogadja a csoportot. Privát transzfer a belvárosi szállodába, San Joséba.
2. nap: Egész napos kirándulás Costa Rica középső fennsíkján. Látogatás a Poás-vulkán Nemzeti Parkban, ahol a lenyűgöző kráter megtekintése következik. Ezt követően látogatás a híres Hacienda Doka kávéültetvényen, ahol megismerkedünk a kávétermesztés- és feldolgozás folyamatával. A program során látogatást teszünk Costa Rica legrégebbi nedves kávéfeldolgozó üzemében (UNESCO, 2014), valamint megtekintjük annak több mint 120 éves gépeit. Délután séta a La Paz Vízeséskertekben, ahol esőerdei ösvények, vízesések és állatrezervátum várja a látogatókat. Visszatérés San Joséba a hotelba.
3. nap: Kora reggeli indulás Costa Rica karibi térsége felé. Utazás a Braulio Carrillo Nemzeti Park érintésével, majd csónakos átkelés a Tortuguero-csatornákon a szállásunkhoz, a Pachira Lodge-hoz. Délután vezetett séta Tortuguero faluban, majd szabad program, ahol lehetőség nyílik az esőerdő felfedezésére, a gazdag élővilág megfigyelésére.
4. nap: Vezetett gyalogtúra a lodge trópusi ösvényein. Délután csónaktúra a Tortuguero Nemzeti Parkban, ahol kiváló esély nyílik majmok, lajhárok, krokodilok és egzotikus madarak megfigyelésére.
5. nap: Csónakos és autóbuszos utazás az Arenal-vulkán térségébe, majd délután a szállás elfoglalása a vulkánra tekintő panorámás Hotel Arenal Manoa -ban.
6. nap: Reggeli után látogatás a Mistico Arenal Függőhidak Parkban, ahol esőerdei sétát teszünk lombkoronaszintű hidakon, majd délután trópusi csokoládétúra, ahol a kakaó feldolgozásának titkaival ismerkedünk.
7. nap: Utazás az Arenal-tóhoz, majd csónakkal átkelés azon, s utazás tovább Monteverdébe. Este vezetett éjszakai túra a Monteverde Biológiai Rezervátumban, ahol az éjszakai élővilág figyelhető meg. Éjszaka a Monteverde Country Lodge-ban.
8. nap: Reggeli után látogatás a Santa Elena Felhőerdő Rezervátumban, ahol párás, dús növényzettel borított erdei környezetben ismerkedünk meg a térség különleges élővilágával. Délután El Trapiche farmtúra, kávé-, kakaó- és cukornád-feldolgozás bemutatásával és kóstolókkal.
9. nap: Reggel indulás Costa Rica csendes-óceáni partvidékére, Tamarindóba, ahol a Tamarindo Diria Beach Resort-ban, ahol exkluzív körülmények között élvezhetjük a Csendes-óceán nyújtotta kikapcsolódást.
10-12. nap: Tamarindo: Szabadprogram, pihenés a tengerparti üdülőszállodában, teljes ellátással. Lehetőség a szálloda szolgáltatásainak igénybevételére, fürdésre, illetve egyéni programokra és a környék felfedezésére.
13. nap: Kijelentkezés 11:00 órakor, ebéd még a szállodában, majd 12:00 órakor indulás San Jose repülőtérre és hazautazás a 20:30-kor induló járattal, átszállással….
14. nap: …, s érkezés Budapestre 23.10-kor.
Ár: 1.990.000 Ft/fő 2 fő/szoba elhelyezés esetén.
Egyágyas felár: 413.000 Ft/fő.

Az ár tartalmazza:
•	a fent leírt összes programot
•	az összes külföldi transzfert
•	a helyi vezetőket
•	az összes szállást a programban leírt hotelekben
•	teljes ellátás az első nap vacsorától, a 13. nap ebédig
•	magyar nyelvű asszisztenciát az út teljes ideje alatt
•	a repülőjegyek intézését, de azok árát nem

A részvételi díj nem tartalmazza:
•	a repülőjegyet
•	egyéb személyes kiadásokat
•	kötelező borravalót sofőrnek, idegenvezetőnek: 9 USD/nap/utas 13 napra
•	egyéb borravalót 
•	az orvosi ellátást
•	az utas- és útlemondási biztosítást
•	illeték

Az utazás ideje alatt mindenkinek rendelkeznie kell érvényes utasbiztosítással, melyet irodánknál meg lehet kötni! 

A programhoz jó utat kívánva üdvözlettel:

Dr. Kopári László

Pécs, 2026. február 12.